Exqrch/javanese-Komodo-pixelgpt huggingface dataset:
Nalika njawat mahaguru ing Universitas Chicago, dhèwèké yasa Sekolah Laboratoriyum Universitas Chicago, kang dadi papan dhèwèké ngecakaké lan ngrambyang gagaran-gagasan progrèsifé ing babagan métodhe pédhagogis
Sanajan Dewey kasuwur amarga publikasiné bab wiyata, dhèwèké uga nulis akèh babagan liyane, kaya ta èpistèmologi, métafisika, èstètika, kagunan, logikah, téyori sosiyal, lan étikah.
George Berkeley George Berkeley lair tanggal 12 Maret 1685 neng Dysert Co
deweke sinau neng Dublin wektu iku karyo-karyo Boyle, Newton lan Newton lan Locke nduweni pawulangan pokok le entuk soko Universitas
(Arah ngulon kraton mebar jembar) Neng umur rong puluh taun deweke dadi staff ing Perguruan Tinggi Trinity College Dublin
deweke dikenalke marang keluarga istana soko pujangga Swft, karo unen-unen koyo to: "Pangeranku, iki ono salah sawijining kanoman soko keluarga terhormat
aku yakin papan ndoro pengeran ndadekke luwih larang kanggo ndoro sing srawung kare deknen katimbang deweke srawung karo ndoro." Berkelay naliko iseh enom nduweni kapercayan menowo ilmu lan filsafat di bebaske soko abstaksi-abstaksi tanpo arti lan unen-unen sing kabur iso dipungkasi regejekan antarane kepercayanan lan pengetahuan manungso.deweke nyambut gawe kango nyadarke manungso maneh marang pengalaman langsung lan intuisi
ing njero usahane nentang kaum skeptis lan atheis sing ngremboko akibate maju pemikire ilmiah wektu iku, Berkeley usaha ngo nyempurnakke pengetahuanne manungso, sifat tanpo bentuk soko jiwo kasih sayang e Tuhan Sing Moho Esa
Berkeley sependapat menowo obyek-obyek material koyo benda-benda sing ketok marang kito yoiku kabèh manut pola pikir lan ora ono benda alam semesta sing neng jobo kanyatan pikire
Neng jeron buku sing judul: A Treatise Concerning the Principles of Human Knowledge, (1710), Berkely sependapat, menowo kebeneran sing kabukti karo awake dewe menowo benda sing mbentuk bangunan ndunyo iki ora nduweni absen sing sakbenere kejobo sing sing di tangkep koko Pancaindra
Kanyoto George Berkeley nduwe pandangan secara idealist, nangging idealismene ngenengi ndunyo dadi anthropomorphic
Samuel Alexander Senaosa Samuel Alexander (1850-1938) lair ing Ustralia, piyambakipun nyambut damel ing Inggris dados dosen
Piyambakipun klebet klintu satiyang filsuf ingkang melontarkan metafisika enggal, ingkang mlebetaken pandangan aliran eksistensialisme
Ciri-ciri metafisika enggal niki yaitu : Pemikiran Samuel Alexander dikemukakan dalam karyanya berjudul Space, Time and Delty yang terbit pada tahun 1920
Piyambakipun mamanah menawi ruang uga wanci mboten saged dipunsapihaken amargi niki ngrupikaken dasar saking sedaya realitas
Alexander ngginemaken salajengipun, menawi Aristoteles uga Bergson leres menawi kedah enten samukawis ingkang benten ingkang murugaken abah
Niki kanaman "nisus", mukawis surungan konjuk ngabahaken realitas kearah bentuk ingkang langkung komplex
Bentuk ingkang enggal niki langkung sempurna uga langkung nggadhahi sifat-sifat Ketuhanan
Ketelu konsep fudamental niki, ruang, wanci uga nisus ngrupikaken dasar radin universum sapanjang zaman
Wanci uga nisus mekaten erat hubunganipun dadosipun kunjuk Alexander, wanci punika piyambak nggadhahi kesagedan ingkang kreatif
Realitas punika kreatif uga bentuk ingkang enggal punika salajeng unik
Namung panyangetan lebet pandalon saged ngginemaken napa bentuk-bentuk enggal kesebat
Proses niki kanaman "emergent evolution" (evolusi kemunculan)
Jangkah-jangkahipun tebih sanget awiti saking benda, gesang, manah, sifat Ketuhanan salajeng enten ingi inggil
Sifat Ketuhanan salajeng tujuan saking samukawis samukawis nanging sifat niki salajeng ngabah dadosipun bentuk-bentuk benten mboten saged mencapainya
Tuhan salajeng lebet kedadosan uga badhe dados langkung saking ingkang saged dipunginemaken utawi ingkang saged difahami
Ugi aos-aos dasar saking gesang : keleresan, kesaen uga kesaen, salajeng enten lebet kedadosan
Wucalanipun niki dening Alexander kanaman realisme, konjuk nyukani tekanan ing sisi obyektif saking seserepan.
Max Black Max Black minangka sawijine tokoh Filsafat analitik, lair ing Baku, Ruslan, Lungo neng Amerika lan dadi wargo negoro Amerika Serikat
kabisane ngon logika olah pikir, matematika lan metodologi ilmu dientuk soko: Universitas Gambbridge, Gottingen lan London
Kawit tahun 1946 mulang ingornel University lan dadi gurugedhe ing kono
Tulisanne okeh ngenal ilmu-ilmu sing di entuk babagan positifisme logis, lan bahasa
deweke ugo dadi ko-editor soko Jurnal of symbolik Logic lanpenerjemah karyane gottlob Frege
Njero bukune Language and Philosophy (1949) Deweke nyadari gunane boso sing alus njero persoalan-persoalan filsafat
deweke sependapat menowo doktrim-doktrim boso kudu di anyari.
Jambu alas Jambu alas ("Syzygium pseudoformosum)" ya iku wit taunan saka kulawarga "Myrtaceae"
Wit cilik dhuwuré bisa nganti 12 mèter lan dhiamèter galihé 30 séntimèter
Galihé silindhris werna soklat lan ana slèrét-slèrét werna ijo
Cawang werna soklat lan duwé vena
Godhong tunggal lancip lan werna ijo
Kembang kasusun ing jero tandhan lan kèlèk cawang
Kembang iki gunggungé 1-5 saben gantilan
Kembangé ngrombol lan kelopak 20 x 15 mm hemisperikal
Benang sari werna putih dawa kaya rambut lan nyebar kaya ali-ali dhiamètèré 35 mm
Wohé woh wuni kang ndaging
Wernané ijo nalika mentah lan malih dadi kuning nalika wis mateng
Woh iki ukuré 25-20 mm
Jambu alas ngembang ing sasi Juni
Wohé mateng ing sasi Oktobér
Pasebaran wiji direwangi dening lawa lan manuk
Wit iki bisa tuwuh 1-300 méter ing sadhuwuring samodra
Tetanduran iki uga seneng ing lemah belérang lan jojrogan
Pasebaran tetuwuhan iki ing pulo Sumatra, Jawa, Bornéo, Malaka, lan Thailand
Kayu jambu alas bisa kanggo piranti wangunan, déné wohé bisa dipangan.
Sonia Sotomayor Sonia Sotomayor (lair ing The Bronx, Kutha New York, Amérikah Sarékat, 25 Juni 1954) ya iku salah sijining hakim agung ing Mahkamah Agung Amérikah Sarékat
Sonia dadi yuris lan hakim agung wiwit pamaréntahané Prèsidhèn Barack Obama ing taun 2009
Dhèwèké dilantik déning Barack Obama tanggal 8 Agustus 2009 ing Amérika Sarékat lan dadi hakim hispanik kapisan ing Amérika Sarékat
Hispanik ya iku para wong kang padha dedunung ing Amérika Sarékat kang nduwèni keturunan saka wong-wong kang nganggo basa Spanyol
Saliyané kuwi, Sonia Sotomayor uga wanita kaping pisan ing sajarah Amérika Sarékat kang dadi hakim agung
Sonia Sotomayor lair ing The Bronx, New York, Amérika Sarékat lan wong tuwané saka dhaérah Puerto Rico
Jeneng bapaké ya iku Juan Sotomayor (lair ing taun 1921) lan ibuké Celina Báez (lair ing taun 1927), ana
Wong tuwané Sonia Sotomayor menyang Puerto Rico dhéwé-dhéwé lan ketemu ing kana banjur palakrama nalika isih ana prastawa Perang Donya II
Ibuké Sonia Sotomayor nyambut gawé dadi operator lan dadi perawat uga
Sotomayor gedhé ing kulawarga Katolik lan ing lingkungan wong-wong Puerto Rico kang dedunung ing dhaérah Bronx Kidul lan Bronx Wétan
Sotomayor ngarani yèn dhèwèké "Nuyorican", ya iku sebutan kanggo anggota kelompok utawa komunitas budaya diaspora Puerto Rico kang dedunung ing New York utawa nduwèni keturunan wong asli New York
Nalika umur 7 taun, dhèwèké divonis déning dokter nduwèni penyakit kencing manis utawa diabètes
Bapaké Sonia Sotomayor uga nduwé penyakit jantung lan séda nalika umuré 42 taun
Wektu bapaké séda, Sonia Sotomayor umuré isih 9 taun
Sawisé bapaké séda, Sotomayor sinau basa Inggris lan bisa lancar anggoné nganggo basa Inggris amarga kawit cilik dhèwèké kurang lancar anggoné bebasa Inggris
Sotomayor lancar anggoné bebasa Inggris amarga maca buku fiksi kang judule Nancy Drew, salah sawijining buku fiksi kang nduwèni karakter bocah ing critané
Saliyané kuwi, dhèwèké uga nduwèni pangarep supaya bisa nyambut gawé ing babagan hukum lan dadi hakim amarga acara TV Perry Mason
Nalika sekolah, dhèwèké kalebu lulusan paling apik ing universitas kang paling kondhang ing Amérika Sarékat, ya iku Universitas Princeton
Sotomayor bisa sekolah ing Princeton amarga olèh béasiswa
Dhèwèké bisa olèh béasiswa amarga nduwé prestasi nalika isih sekolah ing SMP lan SMA
Saliyané kuwi, Sotomayor uga bisa ngrampungaké ujian béasiswa lan rerigen afirmatif kang dilakokaké kanggo skor tès ujian standar kang ora bisa ditandhingaké karo para pelamar béasiswa liyané
Ing Princeton, Sotomayor dadi mahasiswa kang sregep lunga menyang perpustakaan kanggo maca buku lan migunakaké wektu musim panas kanggo ngajar ing njaba kelas
Saka kagiyatan-kagiyatan ing njaba kelas, Sotomayor bisa olèh pangalaman, keterampilan, lan pracaya marang awaké dhéwé
Sotomayor uga dadi aktivis kampus nalika kuliah lan dadi wakil ketua ing organisasi "Acción Puertorriqueña." Organisasi kuwi mau nduwèni fungsi dadi pusat sosial lan politik
Ing taun 1976, Sotomayor lulus saka Universitas Princeton
Sawisé lulus kuliah, ing tanggal 14 Agustus 1976, dhèwèké palakrama karo Kevin Edward Noonan ing Geréja Katedral St
Patrick, New York, Amérika Sarékat
Saliyané kuwi, ing taun 1976, Sotomayor uga nerusaké sekolah hukum ing Universitas Yale lan dhèwèké olèh béasiswa anggoné nerusaké sekolah hukum
Sotomayor kuwi kondhang minangka wong kang sregep nyambut gawé, nanging ing kelas dhèwèké ora dianggep dadi mahasiswa "bintang".
Nalika sekolah hukum ing Yale, dhèwèké dadi editor jurnal ing penerbitan jurnal Universitas Yale
Taun 1979, Sotomayor nyambut gawé dadi asistèn jaksa
Ing wektu iku, New York ngalami krisis lan prakara narkoba
Sotomayor wektu iku wedi metu ing ngarep para hakim kaya jaksa-jaksa liyané amarga akèh prakara kang abot lan kudu dirampungaké
Nalika kuwi, Sotomayor nyambut gawé ing bidang persidangan
Sotomayor kudu ngrampungaké prakara-prakara kang abot, kaya ta pelacuran, penyerangan, lan prakara pepati
Supaya bisa nemu data-data kang trep karo kasus kang lagi dirampungaké, Sotomayor kudu wawancara marang wong-wong kang dadi saksi lan dhèwèké lila yèn kudu teka ing dhaérah kang reget lan dhèwèké ora olèh wedi marang bebaya nalika njupuk data
Taun 1983, Sotomayor ngéwangi ngrampungaké prakara "Tarzan Murderer", ya iku prakara babagan wong kang lumebu wangunan omah wong-wong kang padha dedunung ing dhaérah utawa apartemen liwat jendéla lan njarah uga nembaki para warga ing kana
Sonia Sotomayor wis nduwé papénginan dadi hakim kawit dhèwèké isih sekolah ing SD
Taun 1991, Sotomayor diwènèhi "rekomendasi" supaya bisa nduwé jabatan déning senator demokrat New York, Daniel Patrick Moynihan
Sonia Sotomayor wis nglakoni pagawéyan dadi hakim ing pengadilan Amérika Sarékat kawit sasi Oktober 1998 lan kuwi kalebu jabatan kang kapindho
Lakuné pelantikan Sonia Sotomayor dadi hakim agung kuwi ora mulus utawa ora lancar amarga ora sethithik wong kang padha nolak yèn Sonia dadi hakim agung
Sadurungé bisa dadi hakim agung, ana nominasi-nominasi babagan sapa waé kang bakal dadi hakim agung
Sonia Sotomayor kalebu ing salah sawijining jeneng kang ana ing nominasi kang diusulaké déning Prèsidhèn Barack Obama
Nominasi kuwi mau ditampa utawa disetujui déning para Senat Amérika kang ana ing kana
Nanging, ana kang setuju lan ora setuju yèn Sonia dadi nominasi hakim agung amarga Sonia Sotomayor kuwi wong hispanik lan bakal dadi wanita kaping pisan kang dadi hakim agung yèn kepilih
Akèhé ana 68 wong kang setuju lan 31 wong ora setuju yèn Sonia lumebu ana ing nominasi hakim agung
Wong kang padha setuju lan ora setuju kuwi mau padha debat babagan Sonia Sotomayor kang dadi calon hakim agung
Senat-senat lan para anggota partai kang padha ora setuju nduwèni anggepan yèn Sonia Sotomayor dilantik dadi hakim agung déning Barack Obama, dhèwèké nduwèni putusan kang bakal botsih
Anggepan para senat lan anggota partai béda karo anggepané Barack Obama
Miturut Barack Obama, keadilan ing Amérika Sarékat nduwé prinsip kang kudu bisa narima "keadilan, kesetaraan," lan "kesempatan." Sonia Sotomayor akhiré bisa dilantik déning Prèsidhèn Barack Obama amarga klompok Démokrat pracaya yèn Sonia dadi hakim agung ing Mahkamah Amérika Sarékat, dhèwèké bisa nduwèni putusan kanthi wicaksana amarga dhèwèké kalebu hakim moderat kang wis nduwèni pangalaman akèh
Sonia Sotomayor olèh akèh pangaji-aji saka sawetara sekolah lan lembaga hukum ing Amérika Sarékat
Taun 1999, Sonia Sotomayor nduwé gelar hukum kang dikurmati saka Lehman College, saka Universitas Princeton ing taun 2001, saka Sekolah Hukum Brooklyn uga ing taun 2001, saka sekolah hukum Univeristas Pace taun 2003, saka Universitas Hofstra taun 2006, saka sekolah hukum NUSL taun 2007, saka Universitas Howard taun 2010, saka Universitas St
Lauren taun 2010, saka Universitas New York (NYU) taun 2012, saka Universitas Yale taun 2013, lan saka Universitas Puerto Rico ing Rio Piedras taun 2014
Ing taun 2002, Sotomayor kepilih dadi anggota ing American Philosophical Society
Sotomayor uga diwènèhi pangaji-aji Latino Professional ing taun 2006 déning Latino utaaaawa asosiasi mahasiswa hukum
Saliyané kuwi, Sotomayor uga kalebu wong kang nduwé pengaruh ing abad 21 miturut majalah Esquire ing taun 2008.
Taun 2015, Sotomayor olèh pangaji-aji awujud medali Katherine Hepburn saka Universitas Bryn Mawr
Sotomayor bisa nduwé medali Katherine Hepburn amarga dhèwèké kalebu wanita kang bisa ngowahi donya para wanita mandiri.
Berang-berang raksasa Berang-berang raksasa utawa "Castoroides" ya iku salah sawijining jinis kéwan berang-berang kang gedhé ing tlatah benua Amérika
Kira-kira ing akhir jaman ès, kéwan iki wis ora ana ing donya utawa wis punah
Nanging, kéwan iki isih ditemokaké ing dhaérah alas lan kali Amazon ing Amérika
Ukuran berang-berang raksasa iki bisa tekan 2 mèter
Berang-berang raksasa kuwi kéwan kang bisa nglawan mungsuh ing cedhaké, kaya ta baya, jaguar, macan, lan manungsa uga bisa dilawan déning berang-berang raksasa yèn manungsa ganggu habitaté kéwan kuwi mau
Berang-berang raksasa kuwi kéwan kang bisa kekancan déning manungsa utawa kalebu kéwan kang gampang cedhak déning manungsa
Nanging, amarga sipat kuwi mau, para pemburu bisa gampag anggoné nyekel lan némbak berang-berang raksasa
Berang-berang raksasa dawané kira-kira 2 mèter lan bisa luwih saka 2 mèter
Gedhéné bisa ngluwihi berang-berang biasa
Bobot kéwan iki macem-macem, ana kang nduwé bobot 90 kg tekan 125 kg
Nanging, ana uga kang boboté 77 kg
Saka boboté kuwi mau, berang-berang jinis iki bisa diarani dadi berang-berang raksasa kang ditemokaké ing tlatah Amérika Lor nalika jaman Pleistosen
Nanging, babagan bobot saka berang-berang raksasa durung mesthi bener amarga akèh panelitèn kang asilé béda
Berang-berang raksasa nduwé untu kang ukurané béda karo berang-berang biasa, ya iku dawané 15 cm lan untuné kuwi mau cendhak lan alus
Untuné kuwi mau dadi ciri khas kang mbedakaké karo berang-berang biasa
Berang-berang nduwé untu seri kang biyasané digunakaké kanggo nggrogoti kayu-kayu
Berang-berang uga nduwé untu seri, nanging ukurané gedhé lan amba
Saliyané kuwi, ciri-ciri kang bisa mbedakaké berang-berang biasa lan berang-berang raksasa, ya iku buntuté
Yèn berang-berang biasa nduwé bentuk buntut kaya dayung, bentuk buntut berang-berang raksasa mung dawa lan ukurané cilik
Berang-berang raksasa iki kalebu kéwan kang bisa urip ing ngisor banyu utawa bisa nduwé kagiyatan ing ngisor banyu amarga saka tengkorak berang-berang raksasa kang ditemokaké lan diteliti déning para ahli
Panelitèn kuwi bisa mbuktikaké yèn berang-berang raksasa nduwèni kaluwihan bisa njupuk oksigen ing paru-paru nalika ing ngisor banyu
Bentuk sikil berang-berang raksasa iki béda karo berang-berang biasa amarga sikil berang-berang raksasa bentuké luwih gedhé tinimbang berang-berang biasa lan bentuk sikil mburi kang luwih cendhak
Saliyané kuwi, ciri kang bisa mbedakaké berang-berang raksasa lan berang-berang biasa ya iku ukuran utak
Berang-berang raksasa nduwèni ukuran utek luwih cilik tinimbang berang-berang biasa
Amarga nduwé ukuran utak kang luwih cilik, berang-berang raksasa ora bisa nduwé sesambungan kang apik karo lingkungan sakubengé
Berang-berang raksasa iki kalebu kéwan purba lan berang-berang raksasa saiki wis punah utawa wis ora ana spèsièsé manèh ing donya
Kéwan iki punah kira-kira 10.000 taun kepungkur ing pungkasané jaman ès
Berang-berang raksasa punah amarga metu spèsiès berang-berang liyané utawa berang-berang modèren kang luwih pinter.
Jaman biyèn, habitat berang-berang raksasa ya iku ana ing dhaérah kang teles amarga ing kana berang-berang raksasa bisa nemokaké pangan
Jinis pangan saka berang-berang raksasa biyasané tetuwuhan banyu lan dudu kayu
Amarga kuwi, berang-berang raksasa urip ing lingkungan kang teles lan ana banyuné
Berang-berang raksasa bisa kalah déning berang-berang modèren kang wujudé luwih cilik amarga berang-berang modèren bisa gawé bendungan kanggo papan urip
Ing jaman ès, berang-berang raksasa kélangan habitat amarga lingkungan utawa lahan teles saya suwé saya ora ana
Lahan teles kuwi mau saya suwé saya garing lan berang-berang raksasa kangélan anggoné golèk papan kanggo urip lan golèk pangan
Saliyané kuwi, iklim uga dadi dhedasar kenapa berang-berang raksasa bisa punah
Nangin, dhedhasar paling utama kang gawé berang-berang punah ya iku amarga kalah déning berang-berang modèren kang nduwèni kamampuan luwih tinimbang berang-berang raksasa
Kéwan berang-berang raksasa iki wis punah lan fosilé kasimpen ana ing musiyum
Sadurungé disimpen ing musiyum, fosil berang-berang raksasa kuwi ditemokaké déning ahli palaentologi Amérika
Fosil kang ditemokaké awujud tengkorak berang-berang raksasa lan isih komplit
Pusat ditemokaké fosil berang-berang raksasa ya iku ing nagara bagian sakubengé Great Lakes, Amérika Sarékat, utamané ing dhaérah Indiana lan Illinois
Nanging, fosil berang-berang raksasa kuwi uga ditemokaké sacara sumeba, ya iku ing Alaska, Kanadha, lan Florida
Ing Kanadha, fosil berang-berang raksasa iki ditemokaké sumebar ing Old Crow, Basin, Yukon
Bagian-bagian tunggal saka kerangka fosil berang-berang raksasa uga ditemokaké sumebar ing dhaérah Ontario, Toronto, lan Pulo India, New Brunswick
Fosil tengkorak uga ditemokaké ing Highgate, Ontario, Kanadha nalika taun 1891 lan kalebu fosil tengkorak kang paling awal ditemokaké
Saliyané kuwi, fosil uga ditemokaké ing endapan interglasial Sangamonia, ing dhaérah Old Crow
Spesimen utawa bagian bagian tunggal saka berang-berang raksasa kang ditemokaké kuwi angèl yèn digabungaké manèh amarga bagian-bagian tunggal kuwi balungé wis ringkih
Para ilmuwan golèk dalan liyané kanggo ngenali jinis berang-berang raksasa, ya iku nganggo tèknologi CT "Scan" lan nggabungaké uta dirékonstruksi sacara visual liwat komputer
Para ilmuwan bisa ngerti ukuran dawa lan ambané berang-berang raksasa kuwi mau liwat rékonstruksi balung-balung berang-berang raksasa nganggo komputer
Saliyané kuwi, fosil-fosil kang wis dirékonstruksi déning para ilmuwan uga bisa mangertèni babagan jinis untu lan balung rahang berang-berang raksasa
Ing donya, ana loro spèsiès berang-berang raksasa kang kondhang, ya iku "Castoroides leiseyorum" kang ditemokaké ing Florida lan "Castoroides ohioensis" utawa "Castoroides nebrascensis" kang ditemokaké ing Amérika Sarékat lan Kanadha
Klasifikasi berang-berang raksasa kabèh kuwi mau ora ana gegayutané karo klasifikasi berang-berang biasa utawa berang-berang modèren
Klasifikasi berang-berang raksasa ing dhuwur kuwi nuduhaké klasifikasi berang-berang raksasa kang wis ora ana spèsièsé ing donya utawa wis punah
Berang-berang raksasa nduwé garis keturunan saka genus Hemingfordian "Monosaulax" tekan puncak génus ya iku "Castoroides."
Uji coba kéwan Uji coba kéwan ya iku kagiyatan kang migunakaké kéwan-kéwan dadi obyèk kanggo nglakokaké tès uji coba produk-produk kang digawé déning manungsa sadurungé produk kuwi mau didol ing pasaran
Kéwan-kéwan kang biyasané digunakaké kanggo uji coba ya iku kéwan mamalia kang nduwé pigmèn padha karo manungsa
Kéwan-kéwan kang digunakaké uga bisa tanggap lan bébas saka penyakit-penyakit
Uji coba kéwan iki kanggo nguji kalayakan lan keamanan prodhuk-prodhuk
Biyasané, kéwan-kéwan iki digunakaké kanggo uji coba kosmètik sadurungé didol lan dianggo déning manungsa
Saliyané kuwi, uji coba kéwan uga digunakaké kanggo nemokaké obat-obat kanggo penyakit
Miturut British Royal Society, dhèwèké padha nyengkuyung kagiyatan uji coba kéwan amarga panggayuhan mèdhis ing abad 20 iki gumantung karo uji coba kéwan
Kéwan kang dugunakaké saben taun, kaya ta kéwan vertebrata (kalebu kéwan primata)
Kéwan kang digunakaké kanggo uji coba saben taun bisa luwih saka 100 yuta kéwan
Ing Uni Éropa 93% vertebrata digunakaké kanggo panelitèn
Taun 2001, ing Amérika Sarékat, tikus kang cacahé 80 juta digunakaké kanggo panelitèn
Saliyané kuwi 85% kéwan uga ana iwak, kéwan amfibi, lan rèptil
Uji coba kéwan iki wis dimulai kawit jaman Yunani kuna
Mula buka saka uji coba kéwan iki ditemokaké rujukan kang isiné tulisan-tulisan babagan uji coba kéwan
Tulisan-tulisan kasebut ditulis déning wong-wong Yunani ing abad ke-2 SM lan abad ke-4 SM
Ahli kang kapisan nglakokaké kagiyatan uji coba kéwan, ya iku Aristoteles lan Erasistratus
Saliyané Aristoteles lan Erasistratus, uga ana dokter kang nglakokaké pambedahan kéwan babi lan wedhus
Dokter kuwi mau ya iku Galen, dokter Romawi ing abad ke-2
Saliyané Galen, uga ana dokter saka Arab kang nglakokaké uji coba kéwan ing abad ke-12, ya iku Avenzor
Avenzoar nglakokaké uji coba kéwan kanggo metode ekspèrimèntal
Kéwan-kéwan kuwi mau dadi bahan uji coba prosedhur bedah sadurungé dilakokaké ing manungsa
Kawit jaman Yunani kuna kuwi mau, kéwan wis bola-bali digunakaké kanggo panelitian lan uji coba
Ing taun 1880-an tikus lan kelinci diuji lan diinfèksi nganggo penyakit antraks lan TBC déning Robert Koch
Taun 1890-an, asu digunakaké kanggo nggambaraké kaanan klasik déning Ivan Pavlov
Nalika Perang Donya I, Jerman uga nginfèksi penyakit antraks marang kéwan domba kang lumaku menyang Ruslan
Saliyané kuwi, Jerman uga nginfèksi jaran-jaran kavaleri pasukan Prancis nganggo penyakit kelenjar jaran
Taun 1917 lan 1918, Jerman nginfèksi 200 bagal ing Argèntina kang njalari bagal-bagal kuwi mau padha mati
Ing taun 1922, ana asu kang uga diinfèksi nganggo insulin
Ing taun 1970 ana uji coba nganggo kéwan armadilo.
Antibiotik lan vaksin kanggo penyakit kusta dikembangaké liwat kéwan armadilo
Armadilo kuwi mau diwènèhi vaksin kanggo pangrumatan antibiotik lan vaksin kanggo ngobati penyakit kusta banjur diwènèhaké manungsa
Kéwan kang digunakaké kanggo uji coba kuwi manéka warna
Biyasané, kéwan kang digunakaké kuwi kéwan kang kalebu ing spésiès vertebrata
Ing Amérika Sarékat, panelitèn lan uji coba kang migunakaké tikus dadi bahan uji coba yèn diitung per taun cacahé bisa 20 tekan 100 yuta tikus saben taun
Kéwan-kéwan pengerat kang biyasané digunakaké kanggo uji coba, ya iku hamster, marmut, lan gerbil
Para ilmuwan nganggo tikus dadi kéwan uji coba amarga tikus kuwi salah sawijining kéwan vertebrata kang ukurané cilik, gampang ditangani, reprodhuksi kang cepet, siklus urip cendhak, lan rega kang murah
Para ilmuwan nduwé anggepan yèn tikus bisa dadi modèl paling pas kanggo penyakit gawan manungsa amarga nduwé gèn kaya manungsa
Tikus uga digunakaké dadi bahan panelitèn fisiologis, toksikologi, lan kanker
Kéwan kang urip ana ing banyu uga bisa digunakaké kanggo uji coba, kaya ta iwak lan kéwan amfibi
Kelinci uga digunakaké kanggo uji coba
Contoné kaya ta kelinci albino kang digunakaké kanggo tès iritasi mripat amarga kelinci nduwé luh paling sethithik tinimbang kéwan liyané lan kelinci albino nduwé pigmèn kang béda karo kelinci normal liyané
Saliyané kanggo uji coba iritasi mripat, kelinci uga digunakaké kanggo prodhuksi antibodi poliklonal
Asu bisa digunakaké kanggo uji coba amarga asu kalebu kéwan kang gampang lan manut
Asu biyasané digunakaké kanggo uji coba penyakit-penyakit manungsa ing babagan kardiologi, endokrinologi, balung, lan sendi-sendi manungsa
Asu uga digunakaké kanggo uji keamanan obat-obat sadurungé didol lan digunakaké déning manungsa
Ing médhis, asu digunakaké kanggo ngembangaké panelitèn babagan prodhuksi insulin ing manungsa kang nduwé lara diabètes
Kucing biyasané digunakaké kanggo uji coba lan panelitèn neurologis
Ing taun 2016, Amérika Sarékat migunakaké 18.000-an kucing digunakaké kanggo uji coba kang nduwé potènsi bisa nyebabaké rasa nyeri utawa kanggo uji coba anestesi
Primata kang digunakaké ing uji coba iki ya iku primata kang udu manungsa
Primata iki digunakaké kanggo uji toksikologi kaya tikus, studi AIDS, penyakit hepatitis, uji néurologi, répdrodhuksi, génétika, lan xenotransplantasi